**Haukkuvien lintukoirien toiminta vuonna 2018**

Kemin Kennelkerho järjesti kahdet linnunhaukku kokeet. Simossa 29.8 osallistui kaksi koiraa. jossa tuli yksi LINT-1 83 p. Savukoskella 13.9 osallistui 7 koiraa.

Savukosken 13.9 kokeen Ylituomarikertomus:

Kemin kennelkerho järjesti iltapäiväkokeen Savukoskella. Seitsemän koiraa osallistui kokeeseen loppuerää kohti lisääntyvässä vesisateessa. Kokeen tulostaso nousi sateisesta säästä huolimatta kohtalaisen hyväksi, sillä kolme koiraa saavutti vahvat lint 1 tulokset. Kahdesta koirasta tuli käyttövaliot näiden ykkösten myötä. Yhdestä maastosta ei löytynyt haukuttavaa.   
Seppo Kilpeläinen suoritti tuomariharjoittelun hyväksytysti.  
Ylituomarina Hannu Korhonen, sihteerinä ja koetoimitsijana Kari Tyystälä sekä yleisjärjestelijänä Markku Jussila.  
Statistiikkaa:  
Kuljettu matka 33,1km, Metso 3, Koppelo 7, Teeri 38, Pyy 0, eli 1,45 lintua/km

Hannu Korhonen

Kerhon koira Kontiokummun Tuure, om. Miikka Jussila voitti Suur-Savon kennelpiirin mestaruuden 88 pisteellä. Tuure tuli Idän- lohkossa Lieksassa kolmanneksi ja sijoittui Haukkuottelussa Pudasjärvellä kuudenneksi. Kotirovan Mosku, om. Kari Tyystälä sijoittui Lapin kennelpiirin mestaruushaukuissa Ivalossa neljänneksi.

Joutsenvaaran Yoda, om. Ari Kullaa ja Kontiokummun Aisla, om. Markku Jussila kävivät pitkässä kokeessa vaihtelevalla menestyksellä.

Kennelkerhon paras linnunhaukkuja on Kontiokummun Tuure 90p.

LINT- Palkintotuomarien jatkokoulutus 24.5. toteutui Keminsuun majalla. Kari Tyystälän koulutuksessa oli 7 henkilöä.

**Toimintasuunnitelma 2019:**

Suunnitteilla linnunhaukkukokeita syksyllä Savukoskelle ja iltapäivä kokeita Keminmaa/Simo/Tervola –alueelle.

M Jussila